[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.2.2007

COM(2007) 45 végleges

A BIZOTTSÁG JELENTÉSE A TANÁCSNAK

A személyzeti szabályzat X. mellékletének alkalmazásáról (a Tanács 1987. október 5-i 3019/1987 rendelete) 2005. év

A BIZOTTSÁG JELENTÉSE A TANÁCSNAK

A személyzeti szabályzat X. mellékletének alkalmazásáról (a Tanács 1987. október 5-i 3019/1987 rendelete) 2005. év

BEVEZETÉS

A személyzeti szabályzat 101a. cikkének értelmében a személyzeti szabályzat egyéb rendelkezéseinek sérelme nélkül a X. melléklet állapítja meg a harmadik országban szolgálatot teljesítő tisztviselőkre vonatkozó különös és kivételes rendelkezéseket.

A X. melléklet 14. cikke szerint „a Bizottság évente jelentést készít a Tanácsnak e melléklet alkalmazásáról, és különösen a 10. cikkben említett életkörülmények után nyújtott támogatás mértékének rögzítéséről”.

1988. január 1-je óta a Bizottság tizenöt jelentést készített. Ezek az 1987. október–1988 december közötti, valamint az 1989-es, az 1990–1991 közötti, az 1992-es, az 1993-as, az 1994-es, az 1995-ös, az 1996-os, az 1997–1998 közötti, az 1999-es, a 2000-es, a 2001-es, a 2002-es, a 2003-as és a 2004-es időszakra vonatkoznak.

1. FEJEZET: ÁLTALÁNOS RENDELKEZÉSEK

1. CIKK: FELVÉTEL

A küldöttségeken a tisztviselői/ideiglenes alkalmazotti álláshelyek[1] száma 2005. december 31-én 1 021 (2004. december 31-én 1 008) volt. Ugyanezen időpontig 26 szerződéses alkalmazotti álláshelyet hoztak létre.

A 2005. év folyamán e létszámok emelkedtek:

- a 2005-ben létrehozott 3 álláshellyel, valamint az egyéb főigazgatóságok által rendelkezésre bocsátott további 8 álláshellyel.

2005. december 31-én ezen álláshelyek közül 966 volt betöltve a küldöttségeken. Az 55 betöltetlen álláshely a létszám 5,5 %-át jelentette a 2004-es 11,11 %-kal (112 betöltetlen álláshely) szemben.

2. cikk: MOBILITÁS

Rotáció

A 2005. évi rotáció a rotációs listán szereplő 170 (2004-ben 196) tisztviselőt érintett, és a következőket eredményezte:

- 54, küldöttségek közötti áthelyezés (2004-ben 60),

- 89, a küldöttségekről a székhelyre történő áthelyezés (2004-ben 89),

- 12 tisztség megszűnése (2004-ben 15),

- 19 tisztviselő alkalmazási helyén maradt (2004-ben 32).

Az alkalmazási helyek küldöttségek és székhely közötti váltakozásának elve a következő áthelyezéseket eredményezte:

- 89, a küldöttségekről a székhelyre történő áthelyezés (2004-ben 89),

- 82, a székhelyről a küldöttségekre történő áthelyezés (2004-ben 94).

Így tehát a 2005. évi rotáció keretében összesen 237 áthelyezésre került sor (a 2004. évi 258 áthelyezéssel szemben).

Átszervezés

8 álláshelyet szerveztek át:

- egy A besorolású álláshelyet Indiából Srí Lankára (a küldöttség megerősítése),

- egy A besorolású álláshelyet Oroszországból Moldovába,

- egy B besorolású álláshelyet Oroszországból Moldovába,

- egy C besorolású álláshelyet Japánból Srí Lankára,

- egy C besorolású álláshelyet Ghánából Etiópiába,

- egy A besorolású álláshelyet Nicaraguából Hondurasra,

- egy A besorolású álláshelyet Nicaraguából Salvadorba,

- egy A besorolású álláshelyet Mauritániából Kenyába (szomáliai különleges kiküldött).

3. cikk: ÁTKÉPZÉS

2005-ben 58 külszolgálati tisztviselő átképzéséről döntöttek, akiket a rotációs politika keretében a Relex-csoporthoz tartozó valamelyik főigazgatóság székhelyére helyeztek át.

2. FEJEZET: KÖTELEZETTSÉGEK

4. CIKK: A FELADATOK ELLÁTÁSA AZ ALKALMAZÁSI HELYEN

E cikkhez nem fűztek megjegyzést.

5. CIKK: LAKÁS

A Külkapcsolati Főigazgatóság 2005 végén fejezte be a harmadik országokban a lakásra vonatkozó szabályokkal kapcsolatos munkáját. Azóta minden küldöttség rendelkezik a vendéglátó országban lévő lakás bérlésére vonatkozó szabályokkal. Ugyanakkor az ezzel kapcsolatos adminisztratív felelősség a küldöttségekre hárult.

3. FEJEZET: MUNKAKÖRÜLMÉNYEK

6., 7. ÉS 9. CIKK: ÉVES SZABADSÁG

A harmadik országokban szolgálatot teljesítő tisztviselők továbbra is igyekeznek érvényesíteni jogaikat, csökkenteni a túlzott szabadságátvitelt, és ezáltal eleget tenni a székhely ajánlásainak. Figyelembe kell azonban venni, hogy az igazgatás decentralizálása a létszámnövekedés ellenére többletmunkát okozott, amely némiképp akadályozta a tisztviselőket abban, hogy a kívánt számú szabadságnapokat kivegyék.

Az alábbi táblázatból kitűnik, hogy a 912 tisztviselő és szerződéses alkalmazott többsége (54,84 %) kevesebb mint 14 nap éves szabadságot vitt át. A 14 napot meghaladó átvitel százalékos aránya az előző időszakhoz képest csökkent (45,16 %-ra a 47,12 %-kal szemben). A 36 és 50 nap közötti átvitel kismértékben emelkedett (5,92 %-ra az 5,89 %-kal szemben). Az 50 és 70 nap közötti átvitel tekintetében 2005-ben 2,3 %-ra való csökkenést tapasztaltak a 2004-es 3,44 %-kal szemben.

Az éves szabadság átvitele |

Tisztviselők száma | Átvitel 2003-ról 2004-re | Átvitel 2005-ről 2006-ra |

14 nap alatti | 431 | 500 |

52,88% | 54,84% |

14 nap feletti | 384 | 412 |

47,12% | 45,16% |

14–35 nap | 298 | 323 |

36,56% | 35,42% |

36–49 nap | 48 | 54 |

5,89% | 5,92% |

50–70 nap | 28 | 21 |

3,44% | 2,3% |

70 nap feletti | 10 | 14 |

1,23% | 1,53% |

A tisztviselők és szerződéses alkalmazottak összlétszáma | 815 | 912 |

8. CIKK ÉS 9. CIKK (2) BEKEZDÉS: PÓTSZABADSÁG KIVÉTELES NYÚJTÁSA

A Bizottság 2004. április 28-án úgy döntött, hogy a tisztviselők személyzeti szabályzata által a kinevezésre jogosult hatóság számára biztosított hatáskörök gyakorlását, illetve az egyéb alkalmazottak alkalmazási feltételei által az alkalmazási szerződések megkötésére jogosult hatóság számára biztosított hatáskörök gyakorlását a Külkapcsolati Főigazgatóság főigazgatójára ruházza.

Az új személyzeti szabályzat 2004. május 1-jei hatállyal való alkalmazása óta a pótszabadság kivételes biztosítása a harmadik országokban szolgálatot teljesítő szerződéses alkalmazottakra is alkalmazandó.

A szokásos éves eljárás keretében a kinevezésre jogosult hatóság 2005. április 8-án úgy döntött, hogy a 2005. évre kivételesen pótszabadságokat nyújt kizárólag azon alkalmazási helyek vonatkozásában, ahol az életkörülményeket – az életkörülmények után járó támogatás éves meghatározására felhasznált szempontok alapján – „különlegesen nehéznek” ítélték, valamint a válsághelyzetben lévő helynek nyilvánított alkalmazási helyek vonatkozásában.

A X. melléklet 8. cikkében megfogalmazott szigorú feltételek értelmében e jogot 2005-ben 32 alkalmazási helyen biztosították (vö. I. melléklet), míg 2004-ben 30 alkalmazási helyen. A válsághelyzetben lévő alkalmazási helyek esetében a jogot a válság tényleges időtartamának arányában biztosítják.

4. FEJEZET: JAVADALMAZÁS ÉS SZOCIÁLIS BIZTONSÁGI ELLÁTÁSOK

1. SZAKASZ: DÍJAZÁS ÉS CSALÁDI TÁMOGATÁSOK

10. CIKK (1) BEKEZDÉS: ÉLETKÖRÜLMÉNYEK UTÁN JÁRÓ TÁMOGATÁS

A Bizottság 2004. április 28-án úgy döntött, hogy a tisztviselők személyzeti szabályzata által a kinevezésre jogosult hatóság számára biztosított hatáskörök gyakorlását, illetve az egyéb alkalmazottak alkalmazási feltételei által az alkalmazási szerződések megkötésére jogosult hatóság számára biztosított hatáskörök gyakorlását a Külkapcsolati Főigazgatóság főigazgatójára ruházza.

Az új személyzeti szabályzat 2004. május 1-jei hatállyal való alkalmazása óta az életkörülmények után járó támogatás a harmadik országokban szolgálatot teljesítő szerződéses alkalmazottakra is alkalmazandó.

A kinevezésre jogosult hatóság 2004. december 20-án döntött az életkörülmények után járó támogatás mértékeiről a 2005-ös költségvetési évre vonatkozóan, amelyeket a II. mellékletben található táblázat tartalmaz:

- 1 emelés (15 %-ról 20 %-ra): Jamaica,

- 2 emelés (30 %-ról 35 %-ra): Laosz és Pakisztán,

- 1 csökkentés (20 %-ról 15 %-ra): Románia,

- 1 csökkentés (30 %-ról 25 %-ra): Zöld-foki-szigetek,

- 2 csökkentés (35 %-ról 30 %-ra): Algéria, valamint Szerbia és Montenegró (Koszovó).

2005. július 1-jei hatállyal félidős felülvizsgálatra is sor került (a kinevezésre jogosult hatóság 2005. szeptember 21-i határozata) az alábbi alkalmazási helyek vonatkozásában:

- 1 emelés (15 %-ról 20 %-ra): Dél-Afrika,

- 1 csökkentés (20 %-ról 15 %-ra): Bulgária,

- 3 törlés (10 %-ról 0 %-ra): Ausztrália, Horvátország és Új-Zéland (amennyiben a szolgálatok úgy ítélik meg, hogy az életkörülmények ezen országokban megegyeznek a Közösségben (EUR 25) szokásos életkörülményekkel (vö. a személyzeti szabályzat X. melléklete 10. cikke (1) bekezdésének második albekezdése).

10. CIKK (2) BEKEZDÉS: TÖBBLETTÁMOGATÁS

A Bizottság 2004. április 28-án úgy döntött, hogy a tisztviselők személyzeti szabályzata által a kinevezésre jogosult hatóság számára biztosított hatáskörök gyakorlását, illetve az egyéb alkalmazottak alkalmazási feltételei által az alkalmazási szerződések megkötésére jogosult hatóság számára biztosított hatáskörök gyakorlását a Külkapcsolati Főigazgatóság főigazgatójára ruházza.

Az új személyzeti szabályzat 2004. május 1-jei hatállyal való alkalmazása óta a többlettámogatás a harmadik országokban szolgálatot teljesítő szerződéses alkalmazottakra is alkalmazandó.

2005-ben nem nyújtottak újabb többlettámogatást. Az alábbi alkalmazási helyek vonatkozásában a többlettámogatást csökkentették:

Küldöttség | Hatálybalépés időpontja | Támogatás (%) | Az érintett tisztviselők száma |

Elefántcsontpart (Abidjan) | 2004.11.7. 2004.11.8-tól 2005.6.1-től | 5 10 5 | 8 |

11. ÉS 12. CIKK: A JAVADALMAZÁSOK KIFIZETÉSÉNEK RÉSZLETES SZABÁLYAI

A 2005. évi javadalmazások kifizetésének pénznemét illetően az érintett tisztviselők és szerződéses alkalmazottak százalékos átlagai a következőképpen alakultak:

- 72 %-uk a díjazás euróban történő kifizetését választotta a személyzeti szabályzat X. mellékletének 11. cikke szerint.

- 25 %-uk kérte díjazása egy részének kifizetését helyi pénznemben. Ez utóbbiak 48 %-a kérte a személyzeti szabályzat X. mellékletének 12. cikkével kapcsolatos belső irányelvekben megállapított felső határt (80 %), a többiek pedig 7 és 78 % közötti százalékos arány mellett döntöttek.

- Végül megfelelő igazoló dokumentumok alapján 14 %-uk kérte javadalmazásának a foglalkoztatás helye szerinti pénznemtől eltérő pénznemben való kifizetését a személyzeti szabályzat X. melléklete 12. cikkének második bekezdése értelmében (Angola, Kazahsztán, a Kongói Demokratikus Köztársaság és Ukrajna).

13. CIKK: KORREKCIÓS SZORZÓK

Az új személyzeti szabályzat 2004. május 1-jei hatállyal való alkalmazása óta:

- a korrekciós szorzók a harmadik országban szolgálatot teljesítő szerződéses alkalmazottakra is alkalmazandók,

- az említett új személyzeti szabályzat X. mellékletének 13. cikke értelmében a Tanácsnak ezentúl évente egyszer kell megállapítania a harmadik országokban alkalmazandó korrekciós szorzókat.

A tíz új tagállam csatlakozási szerződése 33. cikkének (4) bekezdése olyan jogalapot hozott létre, amely a csatlakozást követően legfeljebb tizenöt hónapos időszakra az ezen új tagállamokban tisztségben maradó tisztviselők számára lehetővé teszi a személyzeti szabályzat X. melléklete (a Közösségen kívül dolgozókra vonatkozó szabályok) alkalmazásának meghosszabbítását. Ezen új tagállamok számára tehát nemcsak a személyzeti szabályzat XI. mellékletének értelmében kell megállapítani a korrekciós szorzókat, hanem a X. melléklet értelmében is.

A Tanács 2006. február 27-én elfogadta a 2005. július 1-jétől az Európai Közösségek harmadik országba kirendelt tisztviselőinek, ideiglenes és szerződéses alkalmazottainak javadalmazásában alkalmazandó korrekciós szorzók megállapításáról szóló 351/2006/EK rendeletet[2].

Továbbá a Bizottság 2005. július 18-án jóváhagyta a 2004. augusztus 1-jétől, szeptember 1-jétől, október 1-jétől, november 1-jétől, december 1-jétől és 2005. január 1-jétől alkalmazandó korrekciós szorzók kiigazításáról szóló határozatot[3], 2006. január 16-án pedig az Európai Közösségek harmadik országokba kirendelt tisztviselőinek, ideiglenes és szerződéses alkalmazottainak javadalmazásához 2005. február 1-jétől, 2005. március 1-jétől, 2005. április 1-jétől, 2005. május 1-jétől és 2005. június 1-jétől alkalmazandó korrekciós szorzók kiigazításáról szóló határozatot[4].

2005-ben a személyzeti szabályzat 64. cikke szerinti munkacsoport keretében vizsgálták meg először az e területen tevékenykedő főbb közintézmények közötti nagyobb összehangolás lehetőségét a korrekciós szorzók statisztikai minőségének további javítása, valamint az ezen intézmények eredményei közötti nagyobb konvergencia érdekében.

15. CIKK: ISKOLÁZTATÁSI TÁMOGATÁS

A 2004/2005-ös évben iskoláztatási támogatás címén kifizetett teljes összeg elérte a 3 818 180,64 eurót. Azon tisztviselők javára, akiknek az iskoláztatási költségei különösen magasak voltak, fenntartották az iskoláztatási támogatásokra nyújtható előlegek rendszerét. A 2004/2005-ös tanévben nyújtott valamennyi ilyen előleget az előírt határidőkön belül folyósították.

Az iskoláztatási költségek egyes küldöttségeken tapasztalható általános növekedése miatt a Bizottság engedélyezte a felső határ túllépését elsősorban Japán, Washington és New York esetében.

E túllépéseket azonban – az iskolai tanulmányok folyamatosságának fenntartása érdekében – csak kivételesen engedélyezték olyan gyermekek esetében, akik az alkalmazási helyen, európai vagy nemzetközi érettségit nyújtó nemzetközi iskolákban folytatják tanulmányaikat. Így tehát és továbbra is a tanulmányok folyamatosságára vonatkozó elv értelmében a X. melléklet hatálya alá tartozó 17, átképzésben részt vevő tisztviselő számára engedélyezték a 2004/2005-ös tanévben a felső határ túllépését. A felső határ túllépése címén kifizetett teljes összeg a 2004/2005-ös tanévben elérte a 181 987,43 eurót.

Ezenkívül 2004/2005-ben a Bizottság megkezdte az A típusú iskoláztatási támogatás nyújtását. E támogatást, amely a 8 évnél fiatalabb és az alsó tagozat első osztályába nem járó gyermekekre vonatkozik, a 2004. május 1-jei igazgatási reform során vezették be. A X. melléklet 15. cikke értelmében a Bizottság részben átvállalhatta a harmadik országban szolgálatot teljesítő tisztviselők gyermekeinek iskoláztatás előtti költségeit. A felső határ átlépését 35 esetben engedélyezték összesen 79 900 euro értékben. A felső határokon belül 65 kérelmet térítettek meg összesen 27 042,64 euro értékben.

16. CIKK: BEILLESZKEDÉSI ÉS ÚJRABEILLESZKEDÉSI TÁMOGATÁS

A beilleszkedési támogatás (a székhelyről egy másik küldöttségre, vagy az egyik küldöttségről egy másik küldöttségre áthelyezett tisztviselők esetében), illetve az újrabeilleszkedési támogatás (munkaviszonyukat véglegesen a küldöttségen befejező tisztviselők esetében) címén kifizetett teljes összeg 2005-ben elérte a 3 176 424,63 eurót (szemben a 2004-ben kifizetett 2 440 382,86 euróval).

Ez az összeg a következőképpen oszlik meg:

- Beilleszkedési támogatás

- 2 544 183,03 euro a Belgiumban, közvetlenül a PAIE által végrehajtott kifizetések vonatkozásában;

- 346 645,77 euro a tisztviselők alkalmazási helye szerinti ország helyi pénznemében, gazdasági paritás (korrekciós szorzó és megfelelő átváltási árfolyam) alkalmazásával eszközölt külön fizetési meghagyások vonatkozásában.

- Újrabeilleszkedési támogatás

- 55 206,19 euro a Belgiumba történő újrabeilleszkedések vonatkozásában;

- 230 389,64 euro a tisztviselők újrabeilleszkedésének helye szerinti ország helyi pénznemében, gazdasági paritás alkalmazásával eszközölt kifizetések vonatkozásában.

2. SZAKASZ: A KÖLTSÉGTÉRÍTÉSRE VONATKOZÓ SZABÁLYOK

17. CIKK: A BÚTOROK SZÁLLÍTÁSÁVAL KAPCSOLATBAN FELMERÜLT KÖLTSÉGEK ÉS A TÉNYLEGES BEILLESZKEDÉSI KÖLTSÉGEK MEGTÉRÍTÉSE ANNAK A TISZTVISELőNEK, AKI AZ ALKALMAZÁSI HELYEN AZ INTÉZMÉNY ÁLTAL RENDELKEZÉSÉRE BOCSÁTOTT BÚTOROZOTT LAKÁSSAL NEM RENDELKEZIK

Ezt a cikket 2005-ben nem alkalmazták.

18. CIKK: IDEIGLENES SZÁLLÁS

2005-ben 164 ideiglenes szállás engedélyezéséről született döntés (1998-ban 187, 1999-ben 163, 2000-ben 195, 2001-ben 184, 2002-ben 318, 2003-ban 270 és 2004-ben 284 ilyen döntés született).

19. CIKK: SZOLGÁLATI GÉPJÁRMű/KILOMÉTERTELJESÍTMÉNY-TÁMOGATÁS

Ezt a cikket 2005-ben nem alkalmazták.

20. CIKK: PÓTSZABADSÁG ALKALMÁVAL FELMERÜLő ÚTIKÖLTSÉGEK

A pótszabadság alkalmával felmerülő útiköltségeket az alkalmazási hely és a pótszabadság eltöltésének a Bizottság által meghatározott helye közötti távolság alapján térítették meg. A pótszabadság más helyen való eltöltése esetén a költségtérítés ez utóbbi költség mértékéig járt. 2005-ben ez a kiadás 700 000 euro volt.

21. CIKK: A SZEMÉLYES HASZNÁLATI TÁRGYAK SZÁLLÍTÁSA, A KÖLTÖZÉS ÉS A HASZNÁLATI TÁRGYAK TÁROLÁSA SORÁN FELMERÜLT KÖLTSÉGEK MEGTÉRÍTÉSE

2005-ben 324 költözés történt (1998-ban 266, 1999-ben 237, 2000-ben 278, 2001-ben 324, 2002-ben 358, 2003-ban 331 és 2004-ben 415) a személyes használati tárgyak szállítására vonatkozó, 1997-ben naprakésszé tett és 1998-tól alkalmazandó szabályok alapján.

23. CIKK: BÉRLETI DÍJ MEGTÉRÍTÉSE ABBAN AZ ESETBEN, HA AZ INTÉZMÉNY NEM BIZTOSÍT A TISZTVISELő SZÁMÁRA LAKÁST

2005-ben[5] 134 esetben – 48 tisztviselő és 86 szerződéses alkalmazott esetében – alkalmazták a 23. cikket (1999-ben 10, 2000-ben 8, 2001-ben 7, 2002-ben 31, 2003-ban 40, 2004-ben pedig 31 esetben).

3. SZAKASZ: SZOCIÁLIS BIZTONSÁGI ELLÁTÁSOK

24. CIKK (3) BEKEZDÉS: SÜRGőS VAGY RENDKÍVÜL SÜRGőS EGÉSZSÉGÜGYI OKBÓL TÖRTÉNő HAZASZÁLLÍTÁS

2005-ben az Egészségügyi Szolgálat 77 esetben engedélyezte az egészségügyi okból történő hazaszállítást, amelyből 58 eset sürgős hazaszállítás volt (összesen 75 esetben került sor sürgős hazaszállításra, mivel egyes, különleges orvosi megfigyelést igénylő személyeket többször is hazaszállítottak), és 2 eset rendkívül sürgős hazaszállítás volt.

Az SOS Légimentő Szolgálat éves díja 2005-ben 16 905 euro volt.

25. CIKK: A TISZTVISELőK JOGÁN JOGOSULT SZEMÉLYEK BALESETBIZTOSÍTÁSA

2005-ben 5 „baleseti” aktát nyújtottak be a tisztviselők jogán jogosult személyekre kiterjedő biztosítás keretében.

I. MELLÉKLET

A PÓTSZABADSÁGHOZ VALÓ JOG MEGHATÁROZÁSA (A X. melléklet 8. cikke) Hatálybalépés időpontja: 2005. január 1.

AZ ÉLETKÖRÜLMÉNYEK UTÁN JÁRÓ TÁMOGATÁS CÍMÉN |

Napok és időszakok száma | Alkalmazási hely | A pótszabadság eltöltésének helye |

9 munkanap legfeljebb 3 időszakban (az életkörülmények után járó támogatás > vagy = 12 pont) | Afganisztán | Brüsszel (Belgium) |

Banglades | Phuket (Thaiföld) |

Libéria | Dakar (Szenegál) |

Pápua Új-Guinea | Darwin (Ausztrália) |

Közép-afrikai Köztársaság | Libreville (Gabon) |

Sierra Leone | Dakar (Szenegál) |

Szudán | Mombasa (Kenya) |

Csád | Dakar (Szenegál) |

6 munkanap legfeljebb 2 időszakban (az életkörülmények után járó támogatás = 11 pont) | Angola | Windhoek (Namíbia) |

Örményország | Bécs (Ausztria) |

Burundi | Mombasa (Kenya) |

Kongó | Libreville (Gabon) |

Grúzia | Bécs (Ausztria) |

Guinea | Dakar (Szenegál) |

Mauritánia | Casablanca (Marokkó) |

Niger | Libreville (Gabon) |

Pakisztán | Delhi (India) |

Kongói Demokratikus Köztársaság | Libreville (Gabon) |

3 munkanap legfeljebb 1 időszakban (az életkörülmények után járó támogatás = 10 pont) | Kamerun | Mombasa (Kenya) |

Elefántcsontpart | Dakar (Szenegál) |

Bissau-Guinea | Dakar (Szenegál) |

Guyana | Cayenne (Francia Guyana) |

Haiti | St Domingue (Dominikai Köztársaság) |

Salamon-szigetek | Brisbane (Ausztrália) |

Kazahsztán | Frankfurt (Németország) |

Kirgizisztán | Frankfurt (Németország) |

Laosz | Phuket (Thaiföld) |

Nigéria | Libreville (Gabon) |

Ruanda | Mombasa (Kenya) |

Tádzsikisztán | Frankfurt (Németország) |

Togo | Libreville (Gabon) |

Jemen | Dubai (Egyesült Arab Emirátusok) |

A 2004-ES VÁLSÁGHELYZET CÍMÉN |

Napok és időszakok száma | Alkalmazási hely | A pótszabadság eltöltésének helye |

9 munkanap legfeljebb 3 időszakban | Szerbia és Montenegró (Pristina) (az életkörülmények után járó támogatás = 8 pont, válság = 2004-ben 12 hónap) | Bécs (Ausztria) |

3 munkanap legfeljebb 1 időszakban | Szaúd-Arábia (az életkörülmények után járó támogatás = 7 pont, válság = 2004-ben 5,5 hónap) | Dubai (Egyesült Arab Emirátusok) |

II. MELLÉKLET

AZ ALKALMAZÁSI HELYEK ÉS AZ ÉLETKÖRÜLMÉNYEK UTÁN JÁRÓ TÁMOGATÁS MÉRTÉKÉNEK LISTÁJA (A X. melléklet 10. cikke) Hatálybalépés időpontja: 2005. január 1.

40% | 35% | 30% | 25% | 20% | 15% | 10% | Nincs támogatás |

Afganisztán | Angola | Albánia | Szaúd-Arábia | Macedónia Volt Jugoszláv Köztársaság | Dél-Afrika | Ausztrália | Kanada |

Banglades | Örményország | Algéria | Benin | Bosznia-Hercegovina | Argentína | Barbados | Egyesült Államok (New York) |

Libéria | Burundi | Burkina Faso | Bolívia | Bulgária | Botswana | Brazília | Egyesült Államok (Washington) |

Pápua Új-Guinea | Kamerun | Kambodzsa | Zöld-foki-szigetek | Dél-Korea | Chile | Horvátország | Norvégia |

Közép-afrikai Köztársaság | Kongó | Dzsibuti | Kína (Peking) | Kuba | Kína (Hong Kong) | Marokkó | Svájc |

Sierra Leone | Elefántcsontpart | Etiópia | Ciszjordánia – Gázai övezet | Gabon | Costa Rica | Mauritius |

Szudán | Grúzia | India | Kolumbia | Izrael | Salvador | Namíbia |

Csád | Guinea | Indonézia | Egyiptom | Jamaica | Honduras | Új-Zéland |

Bissau-Guinea | Mali | Ecuador | Lesotho | Japán (Tokió) | Dominikai Köztársaság |

Guyana | Mozambik | Eritrea | Malajzia | Jordánia | Trinidad és Tobago |

Haiti | Nepál | Gambia | Mexikó | Libanon | Tunézia |

Salamon-szigetek | Szerbia és Montenegró (Pristina) | Ghána | Szerbia és Montenegró (Belgrád) | Új-Kaledónia | Uruguay |

Kazahsztán | Srí Lanka | Guatemala | Szváziföld | Paraguay |

Kirgizisztán | Tanzánia | Fidzsi-szigetek | Szíria | Románia |

Laosz | Vietnam | Japán (Naka) | Thaiföld | Szenegál |

Mauritánia | Zambia | Kenya | Vanuatu | Szingapúr |

Niger | Madagaszkár | Zimbabwe | Tajvan |

Nigéria | Malawi | Törökország |

Pakisztán | Nicaragua |

Kongói Demokratikus Köztársaság | Uganda |

Ruanda | Peru |

Tádzsikisztán | Fülöp-szigetek |

Togo | Oroszország |

Jemen | Suriname |

Ukrajna |

Venezuela |

III. MELLÉKLET

AZ ALKALMAZÁSI HELYEK ÉS AZ ÉLETKÖRÜLMÉNYEK UTÁN JÁRÓ TÁMOGATÁS MÉRTÉKÉNEK LISTÁJA (A X. melléklet 10. cikke) Hatálybalépés időpontja: 2005. július 1.

40% | 35% | 30% | 25% | 20% | 15% | 10% | Nincs támogatás |

Afganisztán | Angola | Algéria | Szaúd-Arábia | Dél-Afrika* | Argentína | Barbados | Ausztrália* |

Banglades | Örményország | Albánia | Benin | Macedónia Volt Jugoszláv Köztársaság | Botswana | Brazília | Kanada |

Libéria | Burundi | Burkina Faso | Bolívia | Bosznia és Hercegovina | Bulgária * | Marokkó | Horvátország* |

Pápua Új-Guinea | Kamerun | Kambodzsa | Zöld-foki-szigetek | Dél-Korea | Chile | Mauritius | Egyesült Államok (New York) |

Közép-afrikai Köztársaság | Kongó | Dzsibuti | Kína (Peking) | Kuba | Kína (Hong Kong) | Namíbia | Egyesült Államok (Washington) |

Sierra Leone | Elefántcsontpart | Etiópia | Ciszjordánia – Gázai övezet | Gabon | Costa Rica | Dominikai Köztársaság | Norvégia |

Szudán | Grúzia | India | Kolumbia | Izrael | Salvador | Trinidad és Tobago | Új-Zéland* |

Csád | Guinea | Indonézia | Egyiptom | Jamaika | Honduras | Tunézia | Svájc |

Bissau-Guinea | Mali | Ecuador | Lesotho | Japán (Tokió) | Uruguay |

Guyana | Mozambik | Eritrea | Malajzia | Jordánia |

Haiti | Nepál | Gambia | Mexikó | Libanon |

Salamon-szigetek | Szerbia és Montenegró (Pristina) | Ghána | Szerbia és Montenegró (Belgrád) | Új-Kaledónia |

Kazahsztán (Almaty) | Srí Lanka | Guatemala | Szváziföld | Paraguay |

Kirgizisztán | Tanzánia | Fidzsi-szigetek | Szíria | Románia |

Laosz | Vietnam | Japán (Naka) | Thaiföld | Szenegál |

Mauritánia | Zambia | Kenya | Vanuatu | Szingapúr |

Niger | Madagaszkár | Zimbabwe | Tajvan |

Nigéria | Malawi | Törökország |

Pakisztán | Nicaragua |

Kongói Demokratikus Köztársaság | Uganda |

Ruanda | Peru |

Tádzsikisztán | Fülöp-szigetek |

Togo | Oroszország |

Jemen | Suriname |

Ukrajna |

Venezuela |

* Az új tagállamokban a csatlakozás után tisztségben maradó egyes tisztviselők a csatlakozás előtt megállapított, életkörülmények után járó támogatásban részesülnek a 2004. május 1-jétől számított legfeljebb 15 hónapos átmeneti időszakban.

[1] A küldöttségeken a tisztviselői/ideiglenes alkalmazotti álláshelyek a következőkből állnak: a) a Külszolgálat tervezett álláshelyeinek száma (2005. december 31-én 984 álláshely); b) meghatározott és konkrét feladatok elvégzésére kiküldött munkatársak; c) a RELEX-csoporthoz nem tartozó főigazgatóságok által rendelkezésre bocsátott álláshelyek. Ezen álláshelyek továbbra is felügyeleti főigazgatóságuk létszámtervében szerepelnek, de egészben vagy részben a Külszolgálat költségvetéséből finanszírozzák azokat.

[2] HL L 59., 2006.3.1., 1. o.

[3] HL L 190., 2005.7.22., 29. o.

[4] HL L 21., 2006.1.25., 17. o.

[5] A küldöttségektől érkezett 121 válasz alapján.